AGENDA 2000

 

PARTEA A DOUA: PROBLEMATICA LĂRGIRII

 

Această parte a comunicării Agenda 2000 este lucrarea de sinteză despre lărgire pe care Comisia a fost invitată să o pregătească de către Consiliul Europei întrunit la Madrid. Scopul ei este să explice modul în care Comisia a examinat diferitele cereri de aderare şi chestiunile principale pe care le ridică, precum şi calendarul de începere a negocierilor, considerat cel mai realist. Ea cuprinde principalele concluzii şi recomandările bazate pe opinii şi prezintă punctele de vedere ale Comisiei asupra lansării procesului de negociere a integrării. De asemenea abordează întrebările orizontale legate de lărgire precum şi aranjamentele practice legate de faza iniţială a negocierilor şi de consolidarea strategiei pentru pre-aderare, luată în ansamblul ei.

Aceste concluzii şi recomandări se bazează pe criteriile adoptate de Consiliul Europei la întrunirea sa din iunie 1993 la Copenhaga:

“pentru a deveni membru, ţara candidată trebuie să fi ajuns la o stabilitate a instituţiilor care garantează democraţia, supremaţia legii, drepturile omului şi respectarea şi protejarea minorităţilor, existenţa unei economii de piaţă operaţionale precum şi capacitatea de a face faţă presiunii concurenţiale şi forţelor pieţei din cadrul Uniunii şi (să aibă) capacitatea de a-şi asuma obligaţiile decurgând din calitatea de membru, inclusiv aderarea la ţelurile de uniune politică, economică şi monetară.”

I. EVALUAREA PE BAZA CRITERIILOR DE ADERARE

La solicitarea Consiliului, Comisia a pregătit opinii asupra fiecărei candidaturi pentru dobândirea calitătii de membru. Evaluarea sa se bazează pe numeroase surse de informaţii, luând ca punct de plecare răspunsurile la chestionarele trimise fiecăreia dintre ţările candidate în aprilie 1996. Au avut loc întruniri bilaterale cu fiecare din ţările candidate, cărora li s-a dat ocazia de a furniza orice alte informaţii referitoare la pregătirile lor pentru integrare, până la sfârşitul lunii mai 1997.

Comisia a luat de asemenea în considerare evaluările efectuate de Statele Membre, îndeosebi în ceea ce priveşte criteriile politice pentru dobăndirea calitătii de membru, stabilite de Consiliul Europei la Copenhaga. Rapoartele şi rezoluţiile Parlamentului European, şi activitatea diferitelor organizatii internaţionale, organizaţii neguvernamentale şi a altor organisme au fost de asemenea folosite de Comisie.

Comisia a luat de asemenea în considerare progresul realizat în cadrul acordurilor bilaterale care sunt elementul principal în relaţiile Uniunii cu tările candidate. Au intrat în vigoare Acorduri Europene (de Asociere) referitoare la cooperarea economică, comerţ şi dialog politic cu şase din ţările candidate. Pentru Estonia, Letonia şi Lituania, acordurile trebuie să fie ratificate de toate Statele Membre înainte de a intra în vigoare. În cazul Sloveniei, Parlamentul sloven încă mai trebuie să ratifice acordul.

Sarcina Comisiei nu are precedent deoarece criteriile de la Copenhaga curprind un număr mare de condiţii politice şi economice şi depăşesc acquis-ul comunitar (de exemplu evaluarea capacităţii administrative şi juridice) şi deoarece acquis-ul însuşi s-a dezvoltat considerabil de la extinderile anterioare. Acquis-ul Uniunii include acum politica comună externă şi de securitate, justitia şi afacerile interne, precum şi obiectivele şi realizarea în trepte a uniunii politice, economice şi monetare.

Comisia nu dă numai o imagine a situaţiei din 1997 şi a progresului candidaţilor în ultimii ani. Ea a făcut de asemenea o analiză a progresului aşteptat pe termen mediu în privinţa criteriilor economice şi a capacităţii tărilor de a implementa acquis-ul. În efectuarea acestei evaluări avansate, comisia a luat în considerare tendinţele strategiilor şi programelor de implementare progresivă a acquis-ului, în curs de derulare în ţara candidată. Comisia a anticipat de asemenea dezvoltarea viitoare a strategiilor Uniunii, îndeosebi în anumite domenii cum ar fi protectia mediului, Piata Unică şi societatea informatizată unde acquis ul evoluează rapid.

Referitor la criteriile politice pentru dobândirea calitătii de membru, Comisia consideră că evaluarea a putut fi efectuată numai pe baza elementelor situaţiei prezente pe care a reuşit să le verifice şi să le confirme. Funcţionarea efectivă a democratiei este o chestiune primordială în evaluarea cererii de aderare la Uniune a unei ţări. Tratatul de la Amsterdam a consfinţit în Articolul F principiul constitutional că “Uniunea este fondată pe principiile libertăţii, democraţiei, respectării drepturilor omului şi a libertăţilor sale fundamentale şi pe supremaţia legii”. În mod corespunzător, Conferinţa Interguvernamentală a decis să modifice Articolul O, făcând din respectarea Articolului F o condiţie explicită pentru dobândirea calităţii de membru.

Comisia consideră prin urmare că respectarea de către o ţară candidată a condiţiilor politice definite de reuniunea de la Copenhaga a Consiliului Europei este o condiţie necesară dar nu suficientă pentru începerea negocierilor referitoare la aderare. 

1. CRITERII POLITICE

Consiliul Europei întrunit la Copenhaga a indicat că “dobândirea calităţii de membru necesită ca ţara candidată să fi ajuns la stabilitatea instituţiilor care garantează democraţia, supremaţia legii, drepturile omului precum şi respectarea şi protejarea minorităţilor” .

Pentru a evalua măsura în care candidatii satisfac această condiţie de aderare, Comisia a mers, în fiecare opinie, dincolo de o descriere formală a instituţiilor politice şi a relaţiilor dintre ele, pentru a evalua cum funcţionează efectiv democratia în practică, în termenii unei serii de criterii detaliate. Ea a examinat modul în care sunt exercitate diferitele drepturi şi libertăti, cum ar fi libertatea de exprimare, de exemplu prin rolul partidelor politice, al organizaţiilor neguvernamentale şi al presei.

DEMOCRAŢIA ŞI SUPREMAŢIA LEGII

Se aşteaptă de la ţările care doresc să devină membre ale Uniunii Europene nu numai să subscrie la principiile democratiei şi la supremaţia legii, ci şi să le pună efectiv în aplicare în viaţa zilnică.

În general, constituţiile ţărilor candidate garantează libertăţi democratice, incluzând pluralismul politic, libertatea de exprimare, şi libertatea convingerilor religioase. Ele au înfiinţat instituîii democratice şi autorităti independente juridice şi constituţionale care permit diferitelor autorităţi de stat să functioneze normal, au organizat alegeri libere şi corecte permiţând alternarea diferitelor partide politice la putere şi, în general, recunosc rolul opoziţiei.

Unele dintre ţările candidate - dincolo de ciclul normal al alegerilor - nu deţin o stabilitate a instituţiilor care să permită funcţionarea corespunzătoare a autorităţilor publice şi consolidarea democraţiei. Toate tările candidate au deficiente în supremaţia legii, pe care trebuie să le corecteze. Există o lipsă de judecători cu calificare adecvată şi de garanţii care să asigure independenţa lor. Poliţiştii sunt prost plătiţi şi necesită o mai bună pregătire şi disciplină. Autonomia autorităţilor locale necesită de asemenea o bază legală mai fermă în unele cazuri.

România nu a cunoscut o schimbare adevărată de guvern până la alegerile din 1996. Sistemul politic s-a caracterizat de mult prin persistenţa practicilor moştenite de la sistemul comunist, cu prea multă interferenţă din partea guvernului în presă şi în sistemul juridic. Schimbările care au avut loc în urma alegerii unui nou preşedinte şi a unei noi majorităţi guvernamentale au modificat considerabil situaţia ţării: astfel ea şi-a îmbunătăţit funcţionarea şi stabilitatea instituţiilor. Reforma serviciilor secrete de poliţie şi a sistemului juridic a fost încheiată foarte repede.

Schimbările care au avut loc anul acesta în Bulgaria şi reformele anunţate de guvern îi vor da probabil acestei ţări posibilitatea de a realiza un progres decisiv în ce priveşte democraţia şi supremaţia legii precum şi stabilitatea instituţiilor sale.

În Slovacia încă mai există o distanţă între litera textelor constituţionale şi practica politică. Comisia este preocupată de faptul că supremaţia legii şi democraţia încă nu sunt suficient înrădăcinate. Aceasta ar necesita o mai mare deschidere faţă de părerile opuse, funcţionarea corespunzătoare a instituţiilor de stat şi respectarea rolurilor lor individuale în ordinea constituţională. O democraţie nu poate fi considerată stabilă dacă drepturile şi obligaţiile respective ale unor instituţii cum ar fi preşedinţia, curtea constituţională sau comisia centrală pentru referendum pot fi puse sub semnul întrebării de către guvernul însuşi şi dacă rolul legitim al opoziţiei în comitetele parlamentare nu este acceptat.

Efectul referendumului din mai 1997 cu privire la calitatea de membru al NATO şi la alegerea directă a preşedintelui, încercările eşuate ale guvernului de a reforma codul penal, cu scopul de a limita libertatea de exprimare, eforturile de a bloca o anchetă asupra activităţilor serviciilor secrete şi diferite forme de presiune exercitate de către guvern asupra oficialităţilor şi a organismelor culturale vorbesc despre instabilitatea instituţiilor ţării.

DREPTURILE OMULUI

Respectarea drepturilor fundamentale este principiul garantat în majoritatea ţărilor candidate. Toate au aderat la Convenţia Consiliului Europei pentru Protecţia Drepturilor Omului şi a Libertăţilor Fundamentale şi la protocolul care permite cetăţenilor să-şi susţină cazurile la Curtea Europeană a Drepturilor Omului.

România a moştenit de la regimul comunist un sistem care a plasat mulţi copii în instituţii de stat, în condiţii care violează convenţiile asupra drepturilor copiilor. În această situaţie se află peste o sută de mii de copii. Totuşi prevederile legislative anterioare, datând din 1972, au fost abrogate şi au fost puse bazele pentru reforme fondate pe sprijinirea directă a familiilor.

Libertatea de expresie şi de asociere este asigurată în toate ţările candidate, dar independenţa radioului şi a televiziunii necesită o consolidare în unele cazuri.

RESPECTAREA MINORITĂŢILOR

Multe dintre ţările candidate au o populaţie minoritară a căror integrare satisfăcătoare în societate este o condiţie pentru stabilitatea democratică. Minorităţile reprezintă 44% din populaţie în Letonia (unde 34% sunt ruşi), 38% în Estonia (30% ruşi), 20% în Lituania (9% ruşi, 7% polonezi), 18% în Slovacia (11 % unguri, 5% romi), 14% în Bulgaria (9% turci, 5% romi) şi 13% în România (8% unguri, 4% romi).

Un număr de texte reglementând protecţia minorităţilor naţionale au fost adoptate de Consiliul Europei, îndeosebi Convenţia Cadru pentru Protecţia Minorităţilor Naţionale şi Recomandarea 1201 adoptată de Adunarea Parlamentară a Consiliului Europei în 1993. Ce-a de a doua, deşi neobligatorie, recomandă să fie recunoscute drepturile colective, în timp ce Convenţia Cadru salvgardează drepturile individuale ale persoanelor aparţinând grupurilor minoritare. Bulgaria încă nu a semnat Convenţia Cadru; Republica Cehă, Letonia, Lituania, Polonia, şi Slovenia sunt printre ţările care încă nu au ratificat-o.

În România, minoritatea maghiară este reprezentată în Parlament de 25 de deputaţi şi 11 senatori iar în Guvern de doi miniştri. De asemenea este reprezentată în autorităţile locale şi beneficiază de dreptul la educaţie în limba maghiară în învăţământul primar şi secundar şi de dreptul de a utiliza limba maghiară în contactul cu administraţia şi justiţia.

În Slovacia totuşi, unde astfel de drepturi sunt în principiu recunoscute, minoritatea maghiară se confruntă cu un număr de probleme în exercitarea drepturilor sale. Ca urmare a adoptării legii asupra limbii naţionale, şi în absenţa unei legi asupra utilizării limbilor minorităţilor, exercitarea mai multor drepturi ale minorităţii maghiare au fost puse sub semnul întrebării. Unele evenimente recente referitoare la diminuarea subventiilor pentru cultură şi la schimbări în sistemul de împărţire administrativ-teritorială a ţării dau motiv de îngrijorare.

Persoanele fără cetăţenie constituie 28% din populaţia Letoniei şi 25% din cea a Estoniei. Nu există dovezi că aceste minorităţi sunt supuse discriminării, în afara unor probleme de acces la unele profesiuni în Letonia. Dar rata naturalizării celor fără cetăţenie a fost lentă în ambele ţări şi ea trebuie accelerată pentru a se asigura integrarea în societate a minoritătilor fără cetăţenie.

În afară de situaţia minorităţii romilor în mai multe ţări candidate, care dă motive de îngrijorare, integrarea minorităţilor în societăţile lor este în general satisfăcătoare. 

Problemele minorităţilor, dacă nu sunt rezolvate, ar putea afecta stabilitatea democratică şi conduce la dispute cu ţările vecine. Prin urmare, este în interesul Uniunii şi al ţărilor candidate să se atingă un progres satisfăcător în integrarea populatiilor minoritare înainte de terminarea procesului de integrare, folosind toate ocaziile oferite în acest context.

CONCLUZIE

Chiar dacă mai trebuie încă să se facă progrese într-un număr de tări candidate, în ce priveşte practica reală a democraţiei şi protejarea minorităţilor, numai o singură ţară candidată - Slovacia nu satisface condiţiile politice prezentate de Consiliul Europei la Copenhaga.

2. CRITERII ECONOMICE

Consiliul Europei întrunit la Copenhaga a indicat că, în domeniul economic, calitatea de membru solicită “existenţa unei economii de piaţă operaţionale, precum şi capacitatea de a face faţă presiunii concurenţiale şi a forţelor pieţei din cadrul Uniunii”.

Ţările candidate au făcut un progres considerabil în tranziţia spre o economie de piaţă, inclusiv în privinţa privatizării şi liberalizării, deşi situaţia lor economică variază considerabil. Pentru toate, desfiinţarea CAER-ului, fostul bloc de comerţ comunist, şi iniţierea de reforme de piată au însemnat un şoc iniţial major. Totuşi, pentru unele din ele această situaţie a fost agravată de un dezechilibru grav la pornire, în timp ce altele au moştenit condiţii comparativ stabile şi standarde de viată mai ridicate. Mai mult decât atât, jumătate din ţările candidate au trebuit să creeze instituţiile unui nou stat, în acelaşi timp trebuind să efectueze o revizie fundamentală a economiilor lor.

Reforma a luat un curs diferit de la ţară la ţară. În unele, reforma a beneficiat de un sprijin mai larg şi politica s-a dovedit relativ constantă, chiar şi atunci când guvernele s-au schimbat. Deşi aproape toate candidatele au progresat substanţial în ultimii ani, deseori cu rate de creştere mari, multe din ele se mai găsesc în condiţii economice fragile. De asemenea, au existat câteva răsturnări de situaţii cu introducerea de forme administrative de control, de exemplu asupra preţurilor sau asupra importurilor.

Produsul intern brut mediu pe cap de locuitor în ţările candidate se ridică la numai aproximativ o treime din cel al Uniunii. Unele candidate, şi în nici un caz nu întotdeauna cele cu cel mai mic venit pe cap de locuitor, au atins o creştere anuală a PIB-ului brut de 5-7% în ultimii ani, în timp ce altele au rămas în urmă dintr-o serie de motive. Unele au realizat un grad înalt de stabilitate a preţurilor şi sunt aproape de echilibrul bugetar, în timp ce altele se confruntă cu deficite mari şi/sau în creştere ale comertului, rezultănd din importuri de utilaj greu, precum şi de bunuri de consum. În general, reforma structurală mai are încă mult de parcurs, îndeosebi în ce privesc sistemele bancar şi financiar, şi în ce priveşte protecţia socială. Majoritatea candidatelor mai necesită încă o restructurare a marilor industrii aflate în proprietatea statului, care domină economiile locale şi sunt foarte greu de restructurat, atât din motive sociale cât şi economice.

Nici una dintre candidate nu satisface pe deplin în acest moment cele două condiţii economice stabilite la Copenhaga, deşi este posibil ca unele să reuşească acest lucru în câţiva ani.

EXISTENŢA UNEI ECONOMII DE PIATĂ OPERAŢIONALE

Primul criteriu economic identificat de Consiliul Europei la Copenhaga este existenţa unei economii de piaţă în stare de funcţionare.

Aceasta necesită un număr de condiţii de îndeplinit care sunt analizate fiecare opinie, şi anume ca:

- echilibrul dintre cerere şi ofertă să fie stabilit prin jocul liber al forţelor pieţei; preţurile, precum şi comerţul, să fie liberalizate;

- să nu existe bariere semnificative la intrarea pe piaţă (înfiinţarea de noi firme) şi la ieşire (faliment);

- sistemul juridic, inclusiv reglementarea drepturilor de proprietate trebuie să fie instalat; să se poată aplica legile şi contractele;

- să se fi realizat stabilitatea macroeconomică, inclusiv stabilitatea adecvată a preţurilor, precum şi finanţe publice şi conturi externe viabile;

- un consens larg asupra elementelor fundamentale ale politicii economice;

- sectorul financiar să fie suficient de dezvoltat pentru a canaliza economiile către o investiţie productivă.

Opiniile evaluează fiecare candidat în lumina acestor condiţii. Comisia consideră că cinci dintre ele (Republica Cehă, Estonia, Ungaria, Polonia şi Slovenia) pot fi considerate ca economii de piaţă operaţionale, chiar dacă în toate aceste cazuri unele caracteristici importante, cum ar fi pieţele de capital, trebuie să se maturizeze şi să se dezvolte în continuare. Un al şaselea candidat (Slovacia) se apropie foarte mult în ceea ce priveşte caracteristicile legislative şi de sistem, dar îi lipseşte transparenţa în implementare.

Ceilalţi candidaţi au realizat un progres substanţial, îndeosebi în ultimul timp şi probabil vor îndeplini acest prim criteriu economic foarte curând în secolul următor. Pentru aceste ţări, cea mai mare provocare acum este de a aprofunda implementarea reformelor lor juridice şi instituţionale şi în unele cazuri de a îndepărta riscul unei noi instabilităţi macroeconomice.

CAPACITATEA DE A REZISTA LA PRESIUNEA CONCURENŢIALĂ ŞI LA FORŢELE PIEŢEI EXISTENTE ÎN CADRUL UNIUNII

AI doilea criteriu economic este capacitatea de a. rezista la presiunea concurenţială şi la forţele pieţei din cadrul Uniunii. Acesta va necesita un nivel minim de competitivitate în principalele sectoare ale economiilor ţărilor candidate.

Evaluarea necesară este mai dificilă decât pentru primul criteriu. Pe de o parte, este nevoie de o privire de ansamblu cuprinzătoare care să includă un număr considerabil de factori şi pe de altă parte este nevoie să se facă o evaluare a evoluţiilor viitoare. O întrebare cheie este dacă firmele au capacitatea necesară de a se adapta şi dacă mediul în care evoluează susţine adaptarea în continuare. Elementele de luat în considerare includ:

-existenţa unei economii de piaţă operaţionale cu un grad mare de stabilitate macroeconomică, suficient pentru ca agenţii economici să ia decizii într-un climat de stabilitate şi previzibilitate;

- o cantitate suficientă, la un cost corespunzător, de resurse umane şi mijloace de producţie, inclusiv infrastructura (alimentare cu energie, telecomunicaţii, transport, etc.), educaţia şi cercetarea şi evoluţii viitoare în acest domeniu;

- măsura în care politica guvernului şi legislaţia influenţează competitivitatea prin politica comercială, politica concurenţei, ajutor de stat, sprijin acordat întreprinderilor mici şi mijlocii, etc.;

- gradul şi ritmul integrării comerciale pe care o realizează o ţară cu Uniunea înainte de lărgire. Acestea se referă atât la volumul şi la natura produselor cu care se face deja comerţ cu statele membre;

- ponderea firmelor mici, în parte fiindcă firmele mici tind să beneficieze mai mult de un acces imbunătăţit la piată şi în parte pentru că o dominaţie a firmelor mari ar putea indica o mai mare rezistentă la adaptare.

Analiza efectuată de serviciile Comisiei în opinii a condus la următoarea imagine generală:

- integrarea comercială în majoritatea ţărilor şi investiţia străină directă (FDI) în unele ţări au progresat substanţial. Totuşi, în unele ţări s-a înregistrat un regres al liberalizării comerţului, în principal din motive macroeconomice;

- funcţionarea pieţelor de capital şi a regulilor concurenţei se îmbunătăţesc peste tot, dar în general sunt încă departe de a fi satisfăcătoare;

- starea infrastructurii rămâne nesatisfăcătoare;

- nivelele salariilor sunt încă cu mult sub nivelurile din cadrul Uniunii;

- privatizarea a progresat în ritmuri diferite, iar procesul rămâne să fie încheiat.

O dificultate importantă în evaluarea candidaţilor după al doilea criteriu este caracterul său anticipativ. Deşi toate ţările s-au deschis în mod substanţial spre comerţul exterior, intrarea pe Piata Unică (incluzând armonizarea TVA, a achiziţiilor publice, a asigurărilor bancare, etc.) le va duce mai departe pe drumul integrării. Ele vor trebui îndeosebi să fie în stare să facă produse în conformitate cu cerinţele tehnice europene, ceea ce va fi facilitat de preluarea acquis-ului, creând structurile instituţionale necesare şi făcându-le să funcţioneze, precum şi de activitatea corespunzătoare de standardizare. Cum se vor manifesta ele în ce priveşte acest criteriu, rămâne prin urmare greu de prevăzut. Între timp, progresul continuu în implementarea măsurilor indicate în Cartea Albă din 1995 referitoare la Piaţa Unică va rămâne atât o metodă esenţială de pregătire cât şi un etalon aproximativ pentru gradul de pregătire al candidaţilor.

Venind în sprijinul eforturilor de politică internă ale candidaţilor, va fi nevoie de continuarea sprijinului extern din partea Phare şi a institutiilor financiare internationale (IFI). După integrare, fondurile structurale vor prelua rolul conducător în această privinţă.

Reţinând în acelaşi timp dificultăţile inerente unei asemenea integrări, Comisia constată că două ţări (Ungaria şl Polonia) vor satisface probabil al doilea criteriu pe termen mediu, cu condiţia ca ele să rămănă pe cursul actual. Alte trei ţări (Republica Cehă, Slovacia şi Slovenia) vor fi probabil în aceeaşi pozitie cu condiţia să-şi întărească eforturile şi să evite un revers al politicii. Deoarece Estonia şi-a modernizat şi şi-a liberalizat radical economia, ea vine aproape în urma acestui grup, dar marele ei dezechilibru extern este o cauză de îngrijorare. Letonia, Lituania şi România au făcut recent eforturi mari, dar vor necesita o consolidare viitoare a acestor eforturi. Bulgaria se desparte de greaua moştenire a trecutului; ea a făcut foarte recent un efort considerabil şi este în curs de a le ajunge pe celelalte în următorul deceniu.

CONCLUZIE

Prin urmare, dacă ne referim la cele două criterii, Ungaria li Polonia sunt cel mai aproape de a le satisface, în timp ce Republica Cehă şi Slovenia nu sunt prea departe. Estonia satisface primul criteriu, dar trebuie să mai progreseze pentru a satisface criteriul al doilea al capacitătii de a rezista la presiunea concurenţială. Slovacia satisface criteriul al doilea, dar nu poate fi considerată în întregime ca o economie de piaţă operaţională.

ALTE OBLIGAŢII DECURGÂND DIN CALITATEA DE MEMBRU

Consiliul Europei întrunit la Copenhaga a tras concluzia că pentru a fi membru este nevoie de a avea “capacitatea de a-şi asuma obligaţiile de membru, inclusiv adeziunea la obiectivele uniunii politice, economice şi monetare.”

OBIECTIVELE UNIUNII POLITlCE, ECONOMICE ŞI MONETARE

Când au solicitat să devină membre, ţările din Europa Centrală şi de Est au acceptat obiectivele Tratatului referitor la Uniunea Europeană, inclusiv uniunea politică, economică şi monetară.

Referitor la politica comună externă şi de securitate, candidaţii au demonstrat prin dialog politic şi acţiune concretă voinţa lor de a contribui la acţiunea efectivă a Uniunii. În urma evaluării exprimate în opinii, Comisia apreciază că în acest domeniu ţările candidate ar putea să-şi îndeplinească obligaţiile ce decurg din calitatea de membru.

Referitor la obiectivul uniunii economice şi monetare, este puţin probabil că ţările candidate vor putea să intre în zona euro imediat după aderare. Într-adevăr va fi necesar în continuare progresul în zona reformei structurale pentru ca ele să-şi poată menţine stabilitatea macroeconomică suficientă pe termen lung. Totuşi, noile state membre vor trebui să adopte acquis-ul Etapei a 2-a a EMU. Aceasta implică independenţa băncii centrale, coordonarea strategiilor economice (programe de convergentă naţională, supraveghere multilaterală, procedura de deficit excesiv, ...), şi adeziunea la prevederile relevante din pactul de stabilitate şi creştere. Noile state membre vor veni în întâmpinarea oricărei finanţări directe din partea băncii centrale a deficitelor din sectorul public, precum şi a accesului privilegiat al autorităţilor publice la instituţiile financiare. Ele îşi vor fi terminat liberalizarea mişcărilor de capital. De asemenea, se aşteaptă de la ele să participe la un mecanism de rată de schimb şi să evite schimbările excesive de rată de schimb.

ADOPTAREA AQUIS-ULUI

Adoptarea şi implementarea acquis-ului la aderare este o încercare dificilă pentru ţările candidate şi este necesar să fie făcute eforturi suplimentare considerabile. Aceasta reprezintă o încercare mult mai mare decât în cazul lărgirilor anterioare. La ultima lărgire, noii membri, ca participanţi la Spatiul Economic European cu economii foarte dezvoltate deja, preluaseră părţi mari din acquis. Aceasta nu este cazul cu candidatii de faţă. Mai mult, legislaţia comunitară s-a dezvoltat considerabil. Unele politici care erau limitate în acel moment, constau astăzi dintr-un pachet impresionant de principii şi obligaţii. Noi obligaţii au apărut în ce priveşte Piaţa Unică, politica comună externă şi de securitate, UME, justiţia şi afacerile interne.

La fel ca la lărgirile anterioare, Consiliul Europei a exclus orice idee a unei adoptări parţiale a acquis-ului. Observaţiile Comisiei în această chestiune, în contextul aderării Spaniei şi Portugaliei, sunt relevante pentru următoarea lărgire. “O adoptare parţială a acquisului fără rezolvarea problemei de bază, a cărei soluţionare ar fi doar amânată, ar putea crea noi dificultăţi care ar fi chiar mai considerabile. Dacă una sau alta din părţi ar obţine o astfel de exceptie, este clar că aceasta nu ar rămâne fără compensaţie. Puţin câte puţin, ar începe un proces ce ar încălca principiul conform căruia problemele integrării pot fi rezolvate treptat prin măsuri de tranziţie, ceea ce ar dilua considerabil acquis-ul ca întreg. În plus, ar apărea problema capacităţii instituţiilor de a lua decizii asupra unor probleme care nu ar mai fi comune” .

Capacitatea de a-şi asuma obligaţiile decurgând din calitatea de membru, cuprinzând întregul domeniu de strategii şi măsuri care constituie acquis-ul Uniunii, poate fi judecată, într-o oarecare măsură, prin documentele referitoare la implementarea angajamentelor existente ale ţărilor candidate.

În primul rând, modul în care şi-au îndeplinit obligaţiile în cadrul acordului pentru Europa sau al altor acorduri contractuale cu Uniunea, de exemplu în strategia comercială şi apropierea legislaţiei, dă un indiciu despre capacitatea !or de a implementa acquis-ul. În majoritatea cazurilor, totuşi, acordurile nu stipulează sarcini precise, ci numai că ţările trebuie să depună eforturi să se asigure că legislaţia lor devine treptat compatibilă cu cea a Uniunii. Există totuşi prevederi specifice de reguli pentru ajutorul de stat şi concurenţă.

În al doilea rând, Cartea Albă din 1995 despre Piaţa Unică a stabilit elementele cheie ale acquis-ului de adoptat în fiecare sector. Totuşi, nici una dintre candidate nu a fost încă în stare să transpună o proporţie mare din legile comunitare referitoare la Piaţa Unică în legislaţia naţională şi este necesar un efort important înainte de aderare, după un program şi o procedură de monitorizare precise.

În al treilea rând, există acquis şi în zone neacoperite sau numai parţial acoperite de Cartea Albă, care include multe alte domenii importante din activitatea Uniunii cum ar fi agricultura, protectia mediului, energia, transportul şi politica socială.

Adoptarea progresivă a acquis ului în aceste dierite domenii prin acest cadru în trei trepte este o sarcină pe care ţările candidate trebuie să o realizeze pe cât posibil înainte de aderare. Progresul lor până în prezent este inegal, ţinând seama de tendinţele arătate de următorii indicatori luaţi în considerare de Comisie în fiecare opinie:

a) obligaţiile stipulate în Acordul European, îndeosebi dreptul la stabilire, tratament naţional, libera circulaţie a mărfurilor, proprietatea intelectuală şi achiziţii publice;

b) progresul în transpunerea şi implementarea efectivă a măsurilor stipulate în Cartea Albă, îndeosebi directivele cheie pentru Piaţa Unică în domenii cum ar fi impozitarea, achiziţii publice şi bănci;


c) transpunerea şi implementarea progresivă a celorlalte părţi din acquis. În acest domeniu, situaţia variază considerabil între ţările candidate. Pentru majoritatea ţărilor, vor fi necesare adaptări semnificative şi de perspectivă în sectoarele protecţiei mediului, energiei, agriculturii, industriei, telecomunicaţiilor, transportului, chestiunilor sociale, administrării vămilor, justiţiei şi afacerilor interne. Evaluarea în acest domeniu vizează prin urmare mai mult viitorul decât în celelalte.

De aici, luând candidaţii în ordinea depunerii cererilor de aderare, rezultă că:

- Ungaria progresează satisfăcător în legătură cu toate cele trei criterii, dând impresia că probabil va fi în măsură să adopte părţile principale ale acquis-ului pe termen mediu; progrese majore ar trebui făcute în domeniul protecţiei mediului, controlului vamal şi energiei.

- Polonia, în ciuda strategiei sale ample, s-a lovit de probleme referitoare la (a) (dispute comerciale) dar rezultatele sale în ceea ce priveşte punctul (b) sunt satisfăcătoare;
referitor la (c) trebuie accelerate eforturile curente în zone în care progresul întârzie (cum ar fi agricultura, protecţia mediului, şi transportul); dacă se realizează aceasta, Polonia va fi probabil în măsură să adopte partea principală a acquis-ului
pe termen mediu.


- România, în ciuda eforturilor pe care le face pentru (a), încă nu a implementat porţiuni cheie din (b) şi (c) şi nu va fi în măsură să-şi asume obligaţiile acquis-ului pe termen mediu.


- Slovacia este destul de avansată faţă de (b) şi (c) dar rămân unele probleme pentru (a). În cazul în care eforturile curente sunt accelerate semnificativ, Slovacia ar trebui să fie în măsură să adopte partea principală a acquis-ului pe termen mediu, chiar dacă mai este necesar să se lucreze la unele sectoare, îndeosebi pentru protecţia mediului.

- Letonia a anticipat obligaţii importante ale Acordurilor Europene, dar sunt necesare eforturi foarte substanţiale la (b) şi (c) pentru a adopta partea principală a acquis-ului pe termen mediu.

- Estonia a anticipat obligaţii importante ale Acordurilor Europene dar sunt necesare eforturi substanţiale la (b) şi (c) pentru a adopta partea principală a acquis-ului pe termen mediu.

- Lituania a anticipat obligaţii importante ale Acordurilor Europene dar sunt necesare eforturi foarte substanţiale la (b) şi (c) pentru a adopta partea principală a acquis-ului pe termen mediu.

- Bulgaria a realizat un progres satisfăcător referitor la (a) dar nu în ceea ce priveşte (b) şi (c) şi nu va fi în măsură să-şi asume obligatiile acquis-ului pe termen mediu.

- Republica Cehă a întâmpinat probleme la (a), dar face progrese satisfăcătoare referitor la (b); în ce priveşte (c), eforturile curente trebuie continuate; dacă se realizează aceasta, Republica Cehă va fi probabil în măsură să adopte partea principală a acquis-ului pe termen mediu. Eforturi deosebite vor fi necesare în sectoare cum ar fi agricultura, protecţia mediului şi energia.


- Slovenia, ca rezultat al întârzierilor în semnarea şi ratificarea Acordurilor Europene, este în urmă considerabil faţă de (a). În plus, (b) şi (c) sunt nesatisfăcătoare şi nu s-a întocmit un program naţional de implementare a acquis-ului. Slovenia va trebui să facă eforturi considerabile pentru a adopta acquis-ului, inclusiv Piata Unică (impozitarea indirectă).

CAPACITATEA ADMINISTRATIVĂ ŞI JURIDICĂ DE APLICARE A ACQUIS-ULUI

Capacitatea administrativă şi juridică a ţărilor candidate este de importanţă crucială pentru adoptarea, implementarea şi aplicarea acquis-ului şi pentru utilizarea eficientă a susţinerii financiare îndeosebi din fondurile structurale. Este de importanţă vitală ca legislaţia Uniunii să fie transpusă în legea naţională. Dar aceasta nu este suficient pentru a-i asigura aplicarea corectă. Este la fel de important ca administraţiile candidaţilor să fie modernizate astfel încât să poată implementa şi pune în aplicare acquis-ul. Aceasta va necesita de multe ori noi structuri administrative precum şi administratori pregătiţi şi remuneraţi corespunzător. Sistemele juridice ale ţărilor candidate trebuie să fie în stare să asigure aplicarea legii. Aceasta necesită reciclarea şi, în unele cazuri, înlocuirea judecătorilor, pentru a se asigura că tribunalele sunt în stare să funcţioneze eficient în cazurile care implică legea comunitară. Este important ca tribunalele acestor ţări să fie în stare, încă de la aderare, să aplice principiile dreptului comunitar, cum ar fi prioritatea acestora asupra dreptuiui naţional sau efectul direct al unor legislaţii. Este de asemenea esenţial ca aceste tribunale să aibă un număr suficient de judecători pregătiţi în drept comunitar pentru a face uz de procedura de pronunţare prefiminară din Articolul 177 şi a asigura cooperarea efectivă cu Curtea de Justiţie a Comunităţilor Europene.

Totuşi, în multe cazuri candidaţilor le lipsesc încă structurile necesare pentru a aplica noi reglementări, de exemplu referitor la inspecţii tehnice şi de protecţia mediului, supraveghere bancară, conturi publice şi statistică. Există de asemenea probleme larg răspândite de corupţie, care sunt acum abordate de majoritatea guvernelor din ţările candidate.

Fiecare opinie stabileşte administraţiile nafrionale şi organele de control, cu numărul angajaţilor care se vor ocupa de implementarea acquis-ului. Situaţia generală este de natură să producă multă îngrijorare. Eforturile întreprinse încep să dea rezultate în Ungaria, Polonia, Estonia, Lituania şi Republica Cehă.

Fiecare din ţările candidate ar trebui să fie solicitată să introducă un calendar cuprinzând termene pentru consolidarea instituţiilor, sistemelor administrative şi judiciare de care depinde punerea în practică a acquis-ului ca parte a strategiei de pre-aderare cu ajutorul Phare. Specializarea în acest sens constituie una din cele două priorităţi ale Phare. 30% din resursele Phare ar putea fi folosite pentru finanţarea schimburilor şi detaşărilor pe termen lung ale unor experţi din statele membre în ţările candidate în contextul unor programe îngemănate. Această pregătire a specialiştilor în vederea aplicării acquis-ului Comunităţii trebuie să fie însoţită de măsuri menite să asigure rămânerea în serviciul public pentru un anumit număr de ani a personalului specializat.

CONCLUZIE

În lumina principalelor tendinţe observate la ţările candidate, se desprinde ideea că dacă îşi intensifică eforturile pe care le fac în prezent, Ungaria, Polonia şi Republica Cehă ar putea să îşi însuşească pe termen mediu cea mai mare parte a acquis-ului şi să înfiinţeze structura administrativă pentru aplicarea acestuia, în timp ce Slovacia, Estonia, Letonia, Lituania şi Slovenia ar putea face acest lucru numai dacă îşi măresc considerabil şi constant eforturile.

 

CRITERIILE DE ADERARE

l. Criterii politice

Consiliul European întrunit la Copenhaga a stabilit un număr de criterii "politice" pentru aderarea statelor candidate din Europa centrală şi de est: acestea trebuie să dispună de "instituţii stabile care să garanteze democraţia, primatul legii, drepturile omului, respectarea şi protecţia minorităţilor".

Pentru a face evaluarea necesară, Comisia Europeană a utilizat o gamă largă de surse de informaţie: răspunsurile autorităţilor române la chestionarul distribuit în aprilie 1996 de serviciile Comisiei, întâlnirile bilaterale de evaluare, rapoarte întocmite de ambasadele statelor membre ale Uniunii şi de delegaţia Comsiei, evaluările organizaţiilor internaţionale (în primul rând Consiliul Europei şi OSCE), rapoarte ale organizaţiilor neguvernamentale, etc.

Evaluarea prezentată în continuare cuprinde, pentru fiecare din ţările candidate, o analiză sistematică a principalelor modalită~i de organizare şi funcţionare a autoritătilor publice şi a mecanismelor de apărare a drepturilor fundamentale. Ea nu se limitează la o descriere formală, ci încearcă să evalueze funcţionarea reală a democraţiei şi a statului de drept. Prezenta evaluare se referă la situaţia existentă în iunie 1997. Ea nu analizează în detaliu schimbările survenite mai înainte sau care ar putea interveni în viitor, deşi în general ia în considerare angajamentele de reformare a unor sectoare bine precizate. Situaţia structurilor administrative nu este menţionată aici decât pe scurt, ea urmând să fie analizată mai pe larg în capitolului 4.

1.2 Drepturile omului şi protecia minorităţilor

România a introdus o serie de reglementări interne pentru respectarea drepturilor omului şi ale minorităţilor. Acestea pot fi garantate şi prin aplicarea anumitor convenţii internaţionale, în primul rând a Convenţiei europene pentru apărarea drepturilor omului şi a principalelor sale protocoluri adiţionale. Potrivit Articolului F al Tratatului Uniunii Europene, respectarea drepturilor omului face parte din acquis-ul comunitar şi orice stat care doreşte să adere la Uniunea Europeană trebuie să ratifice în prealabil aceste documente.

România, care este membră a Consiliului Europei din octombrie 1993, a ratificat Convenţia europeană pentru apărarea drepturilor omului şi protocolurile adiţionale în iunie 1994. Ea acordă persoanelor fizice posibilitatea de a sesiza Curtea europeană pentru drepturile omului dacă apreciază că drepturile de care dispun în virtutea convenţiei au fost încălcate.

România a ratificat Convenţia privind interzicerea torturii şi Convenţia-cadru privind protecţia minorităţilor naţionale. În schimb, a semnat Carta socială europeană, dar nu a ratificat-o. De asemenea, au fost ratificate principalele convenţii ale Naţiunilor Unite din domeniul drepturilor omului.

Convenţiile internaţionale, odată ratificate de către Parlament, devin parte componentă a legislaţiei interne (Articolul 11 din Constituţie), iar tratatele internaţionale care se referă la drepturile omului au precedenţă asupra legislaţiei interne (Articolul 20.2 din Constituţie).

Drepturile civile si politice

Constituţia României recunoaşte dreptul oricărei persoane de a se adresa justiţiei pentru a i se respecta drepturile. Acest principiu este sprijinit de un sistem de consultanţă juridică relativ dezvoltat. Cu toate acestea, controlul judecătoresc asupra activităţilor poliţiei este insuficient şi nu permite unei persoane care crede că a fost lezată să iniţieze o acţiune juridică, datorită posibilităţilor foarte reduse de a contesta responsabilitatea poliţistului.

Din acest punct de vedere, cel mai recent proiect de reglementare a statutului poliţistului nu aduce nici o ameliorare semnificativă acestei situaţii de relativă impunitate.

Pedeapsa cu moartea, indiferent de încadrarea juridică, a fost abrogată în 1989.

Dreptul de a nu fi arestat în mod arbitrar nu este respectat întotdeauna. O persoană nu poate fi arestată pentru mai mult de 24 de ore fără un mandat de arestare semnat de un procuror sau judecător. Există însă exceplii de la această regulă, în special în cazul minorilor. În plus, magistraţii pot solicita reţinerea persoanei pentru perioade de până la 30 de zile. În această perioadă de timp, persoana reţinută poate solicita unui tribunal punerea sa în libertate. Autorităţile judiciare recurg totuşi de manieră excesivă la metoda arestului preventiv.

Drepturile electorale sunt garantate tuturor persoanelor care au împlinit 18 ani.

Libertăţile de asociere şi de manifestare Constituţie şi pot fi exersate izră dificultate. de organizaţii ne-guvernamentale (ONG).

paşnică sunt de asemenea garantate prin În România există în prezent peste 12.000

Libertatea de exprimare se manifestă în România prin pluralismul mediilor de informare, atât în domeniul presei scrise, al radioului sau al televiziunii (2 canale naţionale ale televiziunii publice, 10 canale private şi alte numeroase canale disponibile prin cablu sau satelit). Constituţia interzice cenzura. Pedepsele severe prevăzute în Codul Penal cu privire la răspândirea de informaţii false sau la calomnie pot constitui mijloace puternice de limitare a libertăţii de exprimare a ziariştilor. Noul guvern a anun~at că intenţionează să revizuiască prevederile respective. Presa poate fi supusă şi la presiuni de natură economică, datorită faptului că singurul producător de hârtie de ziar este întreprinderea de stat Letea. Au fost semnalate o serie de cazuri de ingerinţe guvernamentale 'in administrarea posturilor publice de radio şi televiziune.

Dreptul de proprietate este garantat şi exproprierea nu poate avea loc decât în cazul interesului public şi cu o compensaţie prealabilă corectă. Cetăţenii străini pot deţine terenuri în România dacă ele sunt destinate unei activităţi economice. Recompensarea persoanelor expropriate de regimul comunist este în curs de desfăşurare, în grade diferite în funcţie de natura proprietăţilor. Proprietăţile evreieşti au fost restituite. A fost înaintat un proiect de lege privind restituirea bunurilor aparţinând minorităţilor. Negocierile care au loc în prezent cu biserica ortodoxă ar trebui să permitâ în curând bisericii grecocatolice să îşi recupereze proprietăţile.

Respectarea vieţii private este ameninţată de puterea considerabilă deţinută de serviciile secrete care, în anumite cazuri, pot să execute percheziţii şi să supravegheze telecomunicaţiile fără să fi obţinut în prealabil un mandat judecătoresc.

Situaţia solicitanţilor de azil este delicată, datorită faptului că aceştia nu beneficiază întotdeauna de condiţii satisfăcătoare privind accesul la justiţie şi cazare. În special termenul de 10 zile, acordat pentru depunerea cererii de azil, pare prea scurt.

Mai multe organizaţii au reclamat cazuri în care fortele de poliţie s-au facut vinovate de tratamente inumane şi degradante. Această chestiune preocupă în mod special întrucât în România nu există nici o prevedere pentru pedepsirea unor astfel de abuzuri. În ciuda recentelor îmbunătăliri, starea închisorilor este în continuare precară.

Din punctul de vedere al egalităţii în faţa justiţiei, homosexualii sunt expuşi abuzurilor, datorită noţiunii imprecise de "scandal public" referitoare la actele homosexuale, utilizată în Articolul 200 al Codului Penal.

Drepturile copilului au constituit de multă vreme o preocupare importantă în România. Din 1970 ţara a cunoscut un sistem destinat să stimuleze natalitatea, dar care, în absenţa unor măsuri de sprijinire a familiilor sau de plasare a copiilor în familii adoptive, a încurajat abandonarea copiilor în orfelinatele de stat, în condiţii sordide. În această situaţie se află peste 100.000 de copii şi cifra a crescut uşor în ultima perioadă. Din această cauză, care contravine direct angajamentelor internaţionale asumate de România (în special Convenţia privind drepturile copilului din 1989), Uniunea Europeană a cheltuit aproape 70 de xnilioane ECU, majoritatea prin intermediul programului PHARE.

Situaţia are şanse de ameliorare pe termen scurt, deoarece Guvernul a semnat două ordonanţe de urgenţă: una abrogă sistemul rezultat din Legea 3/70 şi îl înlocuieşte cu alte dispoziţii, cealaltă facilitează adopţiile şi le subordonează administraţiilor judeţene. Au fost mărite alocaţiile familiale şi au fost adoptate măsuri pentru sprijinirea familiilor defavorizate.

Drepturile economice, sociale si culturale

Dreptul la un minim de mijloace de subzistenţă şi asigurări sociale este înscris în Constituţie.

Dreptul de asociere sindicală este recunoscut, exceptat fiind sectorul public. Atribuţiile organizaţiilor sindicale în domeniul negocierilor colective şi al garanţiilor acordate salariaţilor protejaţi par insuficiente. Gradul de sindicalizare este de circa 40% din numărul total al angajaţilor, majoritatea făcând parte din una din cele 4 confederaţii principale. 

Dreptul la grevă este recunoscut în toate sectoarele cu excepţia celor considerate de Guvern ca fiind "de interes public" (serviciile publice şi anumite întreprinderi de stat de importanţă strategică). De asemenea, Guvernul poate obliga anumite sectoare să presteze un nivel minimal al activităţii (o treime din nivelul normal). Cu toate acestea, în practică, serviciile publice au recurs deja la grevă ară a suferi sancţiuni. În unele sectoare, dreptul la grevă este stânjenit de obligaţia de a sesiza un organism de conciliere înainte de a putea înceta efectiv lucrul. În plus, numeroase greve sunt declarate ilegale de către tribunale.

Dreptul la educaţie şi libertatea religioasă sunt garantate în România.

Drenturile minoritătilor si protecţia minorităţilor

Minorităţile reprezintă între 13% şi 15% din populaţia României. Cele mai numeroase minorităţi sunt maghiarii (7,8%) şi romii (ţiganii), care se apreciază că reprezintă între 5 şi 7%, în funcţie de evaluare.

În România, protecţia minorităţilor este asigurată de o serie de acorduri internaţionale. În mai 1995 România a ratificat convenţia-cadru a Consiliului Europei privind minorităţile. Cu prilejul încheierii tratatului bilateral cu Ungaria, în septembrie 1996, România a subscris şi la principiile enunţate în Recomandarea 1201 a Adunării Parlamentare a Consiliului Europei, care nu este obligatorie. Cu toate acestea, nota adiţională înscrisă la cererea sa în tratat respinge orice recunoaştere a drepturilor colective ale minorităţilor, în sensul Recomandării.

Minorităţile din România beneficiază de drepturi speciale de reprezentare parlamentară. În noul guvern există un Departament al minorităţilor condus de un ministru provenind din UDMR (un partid reprezentând minoritatea maghiară). Începând din 1993, chestiunile privind minorităţile sunt înaintate unui Consiliu naţional al minorităţilor, care poate deschide anchete în cazurile care îi sunt aduse la cunoştinţă. Pe de altă parte, prevederile Articolului 236 din Codul Penal care sancţionează persoanele care intonează imnuri naţionale străine sau care arborează drapele naţionale străine, au fost interpretate în trecut ca fiind îndreptate împotriva minorităţilor.

În ceea ce priveşte relaţiile cu minoritatea maghiară, climatul s-a îmbunătăţit considerabil în urma semnării tratatului cu Ungaria în septembrie 1996 şi a includerii în noul guvern a doi miniştri provenind din UDMR. Persoanele aparţinând minorităţilor au posibilitatea, prevăzută într-o ordonanţă, de a se exprima în limba maternă în relaţiile cu autorităţile şi de a obţine acte de stare civilă redactate în respectiva limbă în localităţile unde minoritatea reprezintă peste 20% din populaţie. Această prevedere se aplică unui număr de 1624 de localităţi din România, dintre care 13?9 se referă la minoritatea maghiară.

Trebuie remarcat că romii (ţiganii), care reprezintă un segment important al populaţiei (între 1 şi 1,5 de milioane, în funcţie de estimare), suferă numeroase discriminări în viaţa cotidiană şi sunt adeseori obiectul unor tratamente brutale fie din partea fortelor de poliţie, fie din partea persoanelor particulare, care nu sunt sancţionate pentru acest gen de fapte. Situaţia socială a romilor este foarte dificilă, factorii de ordin sociologic şi cultural având şi ei o mare importanţă, alături de discriminările suferite din partea restului populaţiei. Este foarte important ca Guvernul să grăbească punerea în practică a măsurilor de integrare pe care le-a anunţat pentru a contracara dificultăţile cu care se confiuntă acest segment al populaţiei.

Este necesar să se cunoască mai bine situaţia romilor, să se facă un recensământ credibil al numărului acestora şi al situaţiei lor sociale (procent de şomeri, statistici sanitare, nivel de educaţie), pentru care în prezent nu există cifre exacte.

Evaluare generală

Noile instituţii de care dispune România sunt democratice şi stabilitatea lor pare asigurată. Aceste instituţii trebuie să se consolideze prin aplicarea mai riguroasă a legii la toate nivelurile aparatului de stat. Alegerile sunt libere şi corecte şi au permis o alternanţă reală la putere în noiembrie 1996.

Din punctul de vedere al drepturilor fundamentale, un număr de lacune se manifestă în continuare, dar măsurile şi angajamentele luate de autorităţile române începând din noiembrie 1996 sunt pozitive. Astfel, trebuie făcute eforturi considerabile în domeniul luptei împotriva corupţiei, al îmbunătăţirii modului de funcţionare a justiţiei şi al protecţiei libertăţilor individuale în faţa acţiunilor poliţiei şi serviciilor secrete, precum şi în timpul procedurii penale.

Dacă minoritatea maghiară pare bine integrată (ţinînd cont şi de măsurile recente vizând îmbunătăţirea situaliei sale), nu acelaşi lucru se poate spune şi despre romi (ţigani), care constituie o minoritate importantă.

În fine, reformele iniţiate în chestiunea protecţiei copiilor din orfelinate reprezintă un progres important, dar trebuie să-şi dovedească rezultatele.

Îmbunătăţirile în curs survenite după instalarea noului guvern sugerează că România este pe cale de a satisface condiţiile politice impuse de Consiliul European la reuniunea de la Copenhaga.

2. Criterii economice

Pentru examinarea situaţiei actuale şi a perspectivelor economice ale României, Comisia a folosit cu precădere concluziile Consiliului European întrunit la Copenhaga în iunie 1993, care a precizat că pentru aderarea la Uniune este necesară "existenţa unei economii de piaţă eficiente, precum şi capacitatea de a face faţă presiunilor concurenţiale şi fortelor de piaţă din cadrul Uniunii".

În consecinţă, această parte a Opiniei Comisiei cuprinde o examinare concisă a mediului economic, completată cu o analiză a progreselor realizate de România în domeniile esenţiale ale reformei economice (liberalizarea sistemului de preţuri şi a comerţului, stabilizarea economică, modificările structurale, reforma sistemului financiar), precum şi a dezvoltării sale economice şi sociale. Acest capitol se încheie printr-o evaluare generală a României prin prisma criteriilor enumerate de Consiliul European şi printr-un rezumat al perspectivelor şi priorităţilor programului de reformă.

Cele patru libertăti

Incorporarea acquis-ului de către ţările candidate se realizează în etape:


- Acordul de Asociere între Comunitatea Europeană, statele membre şi România a fost 

semnat în 1995 şi se allă în proces de ratificare. În ce priveşte cele patru libertăţi şi 

armonizarea corespunzătoare a legislaţiei, Acordul prevede în particular aplicarea 

imediată sau treptată a mai multor obligaţii, unele dintre ele reciproce, acoperind în 

special dreptul de stabilire, tratamentul nalional, comer~ul liber, proprietatea 

intelectuală şi achizi~iile publice.


- Directivele Cărţii Albe din 1995 ale Comisiei (COM (95) 163 final), menite să sprijine 

~ările candidate în pregătirea lor pentru integare în pia~a unică, oferă o definire mai 

precisă a legislaţiei în cauză. Sunt identificate "măsurile cheie" cu efect direct asupra 

liberei circula~ii a mărfurilor, serviciilor, capitalurilor şi persoanelor, şi descrie 

condi~iile necesare aplicării legislaţiei, inclusiv structurile juridice şi organizatorice. 

Sunt examinate 23 de domenii de activitate a Comunită~ii, împărţind măsurile 

respective în două etape, în ordinea priorităţii lor, şi furnizând un program de lucru 

pentru etapa de pre-aderare. A fost înfiinţat Biroul de Asistenţă Tehnică şi Schimb de 

Informa~ii (TAIEX), cu scopul de a asigura asistenţă tehnică complementară focalizată 

în domeniile legislative tratate în Cartea Albă. Biroul a deschis recent o bază de 

informa~ii legislative.

- Ţările candidate vor trebui să pună în aplicare acquis-ul în totalitate. "Planul de acţiune pentru piaţa unică", prezentat Consiliului European de la Amsterdam, oferă detalii în legătură cu măsurile prioritare necesare îmbunătă~irii funcţionării pieţei unice a celor 15 în pregătirea introducerii monedei unice europene. Aceasta va atrage inevitabil schimbări în aquis.

Cadrul general

Întreprinderile trebuie să-şi poată exercita activitatea pe baza unor reguli comune, indiferent de domeniul lor de activitate. Aceste reguli conturează cadrul general al func~ionării economiilor, şi deci condiţiile generale ale concurenţei. Ele includ reglementările privind concurenţa (relativ la iniţiativa pariculară şi la sprijinul acordat de de stat), precum şi măsuri fiscale tratate în alte secţiuni ale acestui document, iniţierea de lucrări publice, aprovizionare şi servicii, armonizarea legislaţiei privind proprietatea intelectuală (inclusiv patentul european), armonizarea legislaţiei societă~ilor comerciale şi a contabilităţii, protecţia datelor personale, transferul de proceduri şi recunoaşterea hotărârilorjudecătoreşti (Convenţiile Articolului 220).

Rămâne încă să fie realizată armonizarea cu legislaţia Comunităţii privind protecţia datelor personale.

Libera circulatie a mărfurilor

Libera circulaţie a mărfurilor poate fi asigurată numai prin eliminarea măsurilor care impun restricţii comerţului. Nu este vorba doar de taxe vamale şi restricţii cantitative, ci de toate măsurile cu efect protecţionist echivalent, indiferent dacă acestea vizează produse interne sau de import. Acolo unde standardele tehnice nu sunt armonizate, libera circula~ie a mărfurilor trebuie asigurată prin aplicarea principiilor recunoaşterii reciproce a reglementărilor naţionale şi prin acceptarea regulii că specificaţiile naţionale nu trebuie să fie mai stricte decât ar fi necesar pentru atingerea obiectivelor legitime ale acestora. Această regulă a fost stabilită în cadrul procesului "Cassis de Dijon".

În scopul armonizării, Comunitatea Europeană a pregătit "Noua abordare", care introduce o strategie atent echilibrată între guvern şi organismele private autonome, şi în care legislaţia Comunităţii şi standardele europene joacă în mod distinct un rol complementar. Astfel, în loc să impună soluţii tehnice, legisla~ia Comunită~ii europene se limitează la stabilirea exigenţelor esen~iale pe care trebuie să le satisfacă diferitele produse. Produsele fabricate conform standardelor europene îndeplinesc aceste exigenţe esenţiale, dar standardele europene nu reprezintă unica modalitate de a proba o astfel de conformitate. "Noua abordare" funcţionează în conjunc~ie cu "Abordarea globală" în domeniul certificării produselor, care guvernează aplicarea etichetei "CE Mark" pe produs. Pentru alte produse cum ar fi medicamentele, produsele chimice, autovehiculele şi produsele alimentare, directivele Comunităţii Europene urmează modelul legislativ tradiţional de furnizare a unor reglementări cu detaliere completă.

Libera circula~ie a mărfurilor impune, de asemenea, ca un număr de măsuri de armonizare cu Comunitatea să fie transpuse în legisla~ia naţională. Este deosebit de importantă aplicarea regulilor de armonizare în domeniul sănătă~ii şi al siguranţei privind produsele, care necesită înfiin~area unor mecanisme şi organisme corespunzătoare, atât pentru societăţile comerciale particulare cât şi pentru autorităţile publice.

Două dintre directivele "orizontale" indispensabile bunei funcţionări a pieţei unice sunt Directiva asupra siguran~ei generale privind produsele şi Directiva asupra răspunderii pentru produsele cu defecte. Reglementările asupra siguran~ei generale privind produsele figurează în secţiunea referitoare la protecţia consumatorilor.

Reglementările privind produsele agricole (respectarea normelor veterinare şi fitosanitare) sunt explicate amănunţit în secţiunea consacrată agriculturii.

Sumar descriptiv

În februarie 1997, România a anunţat liberalizarea completă a preţurilor, renunţând la sistemul anterior de preţuri controlate şi liberalizând efectiv piaţa schimburilor valutare. Preţurile unor produse de bază (inclusiv produse petroliere şi pâine) continuă să fie însă controlate, pentru a asigura o tranziţie treptată.

Potrivit prevederilor Acordului Europa, exporturile, în unele cazuri condiţionate de anumite reglementări (licen~e, autorizaţii sau interdicţii) vor fi complet liberalizate cel mai târziu până în 1998.

Potrivit Legii 21/1996, responsabilitatea pentru reglementarea preţurilor a fost transferată Oficiului Concurenţei, care funcţionează sub tutela Ministerului de Finanţe.

În ce priveşte alinierea legislativă, calendarul legislativ al guvernului a fost conceput în 1995. România aplică standarde naţionale de calitate importurilor şi de curând (în aprilie 1997) a acceptat principiul recunoaşterii automate a marcării CE. Cu toate acestea, nu au fost elaborate încă reglementările privind certificarea conform noilor principii.

Referitor la structurile necesare implementării acquis-ului, România a înfiinţat în 1992 noi instituţii, între care Institutul Român pentru Standardizare (IRS) şi Oficiul de Metrologie Legală (OML). IRS este afiliat atât la Comitetul European pentru Standardizare (CEN) cât şi la Comitetul European pentru Standardizare Electrotehnică (CENELEC).

Evaluarea situa~iei actuale şi de perspectivă

Regimul accizelor cuprinde un element de discriminare în favoarea produselor naţionale (alcool, tutun etc.)

În privinţa alinierii legislative, România a înregistrat puţine progrese până în prezent. Au fost puse o parte din bazele juridice necesare introducerii reglementărilor CE, deşi cadrul legislativ general privind standardizarea şi evaluarea conformării nu satisface principiile UE. Calendarul legislativ al guvernului conceput în 1995 nu cuprinde unele din reglementările con~inute în Cartea Albă şi pare lipsit de consecven~ă generală.

Se estimează că noile proiecte de legi vor promova un grad acceptabil de compatibilitate. În industria automobilelor, directivele corespunzătoare ar trebui să fie în vigoare în 1998. Cu toate acestea, implementarea lor poate fi de mai lungă durată, şi e posibil să fie nevoie de perioade de tranziţie in ce priveşte directivele CE referitoare la emisiile de gaze de eşapament. În sectoarele alimentar, chimic şi farmaceutic s-au înregistrat mai puţine progrese până acum. În ansamblu, procesul de reformă pare să înainteze destul de greu. Nu trebuie uitat nici faptul că pentru punerea în practică a cadrului legislativ general este adesea nevoie de legislaţie secundară. Activitatea de standardizare este greoaie şi obstrucţionată de lipsa unei distincţii clare între standardele voluntare şi cele obligatorii. Un anumit număr de standarde în vigoare în România sunt declarate ca fiind conforme cu standardele europene.

România mai are de finalizat separaţia necesară între funcţiile de reglementare, acreditare, standardizare şi certificare a produselor, dintre care ultimele două ar trebui lăsate în principal în responsabilitatea sectorului particular. De pildă, IRS face parte din Ministerul Cercetării şi îndeplineşte funcţiile de standardizare, acreditare şi certificare a produselor. Supravegherea pieţei ar trebui să devină o responsabilitate ministerială, dar suferă din pricina unei lipse de coordonare, echipament şi personal adecvat, ca şi din cauza conditiilor economice dominante.

Legislaţia românească privind răspunderea civilă pentru produsele cu defecte nu este conformă prevederilor Comunităţii. În prezent nu există indicii ale unor eventuale planuri de modificare a legislaţiei curente.

În domeniile subordonate reglementărilor naţionale şi neincluse în procesul de armonizare cu Comunitatea, există prea puţine informaţii pentru a se stabili dacă principiile juridice ale Comunităţii privind libera circulaţie a mărfurilor sunt aplicate corect în România. Procedurile de raportare/difuzare a informaţiei, care fac parte din mecanismul de funcţionare a pieţei unice, nu sunt operaţionale şi ca atare nu pot fi utilizate în perioada pre-aderării. Cele mai importane instrumente legislative în acest sens sunt: Directiva 83/189 care solicită guvernelor să prezinte proiectele de standarde tehnice naţionale; Decizia 3052/95 asupra măsurilor care se abat de la principiul liberei circulaţii a mărfurilor; procedurile prin care reclamaţiile pot fi înaintate Comisiei; şi Articolul 177 al Tratatului, care permite statelor membre să solicite decizii preliminare ale Curţii de Justi~ie. Este de asemenea dificil de stabilit dacă România se conformează principiului recunoaşterii reciproce. Este nevoie de informaţii suplimentare privind legile interne şi practicile administrative, care pot avea efecte asupra vînzării produselor.

Concluzii

După o perioadă în care s-au înregistrat dificultă~i în comerţul cu România, noua abordare adoptată de autorităţi la începutul lui 1997 oferă speran~e de îmbunătăţire a situaţiei, şi rellectă voinţa de respectare a calendarului conceput în Acordul Europa pentru eliminarea restric~iilor în comerţul bilateral. Autorităţile române vor trebui de asemenea să se asigure că legislaţia na~ională în domeniile nevizate de armonizarea cu Comunitatea nu va avea potenţialul de a împiedica schimburile comerciale, în special verificând propor~ionalitatea măsurilor în vigoare faţă de obiectivele urmărite.

Vor trebui depuse eforturi considerabile pentru ca situaţia să evolueze până la un stadiu în măsură să garanteze concluzia că România este capabilă să aplice complet şi eficient acquis-ul comunitar.

Libera circulatie a canitalurilor

Acordul de Asociere stabileşte principiul liberei circula~ii a capitalurilor între România şi Uniunea Europeană. În ce priveşte obligaţiile României, el se referă la investiţiile directe realizate de companiile deja stabilite în România şi, în mod progresiv pe durata tranziţiei, la sucursalele şi agen~iile companiilor Comunităţii (inclusiv la liber-întreprinzători). Acordul Europa prevede o consultare a părţilor în vederea facilitării circulaţiei capitalului între Comunitate şi România, în scopul promovării obiectivelor Acordului.

Cartea Albă subliniază legătura dintre libera circulaţie a capitalurilor şi libera circulaţie a serviciilor. Ea sugerează o serie de măsuri de liberalizare a circulaţiei capitalurilor, începînd cu circulaţia pe termen mediu şi lung a capitalurilor, precum şi cu circulaţia capitalurilor pe termen scurt şi a capitalurilor legate de tranzacţii comerciale specifice.

Sumar descriptiv

România a înregistrat unul din cele mai reduse nivele ale investiţiilor străine directe (ISD) din regiune. Totalul ISD cumulat în perioada 1986-96 se ridică la 1,4 miliarde dolari SUA. Cu toate acestea, surse alternative sugerează că volumul ISD ar fi mai mare. Acest volum redus poate fi pus pe seama serioaselor întârcieri apărute în procesul de

privatizare din aproape toate domeniile sectoarelor secundar şi terţiar, ca şi pe seama unui mediujuridic, legislativ şi administrativ nefavorabil.

Leul este convertibil pentru majoritatea tranzacţiilor de cont curent. Autorităţile române preconizează ca în cursul anului 1997 să-şi poată asuma obligaţiile ce le revin prin Articolul VIII al acordului cu FMI . Mişcările de capital (transferurile de capital şi împrumuturile externe) necesită în general autorizaţia băncii centrale. Următoarele mişcări de capitaluri către piaţa internă a ţării sunt exceptate de la această prevedere:


-
depunerile non-rezidenţilor în instituţii de creditare din România; 
-
împrumuturile şi creditele primite de rezidenţi şi garantate de stat; 
-
depunerile efectuate sau primite de bănci în cont propriu.

Potrivit Legii investiţiilor străine din 3 mai 1991, nu este fixată nici o limită în privinţa participării de capital străin în societăţile comerciale înfiinţate în România. Agenţii economici străini pot investi în orice sector al economiei, cu excepţia domeniilor declarate de interes naţional din raţiuni de apărare sau de protecţie a mediului înconjurător. Profiturile şi capitalul investit pot fi repatriate în devize convertibile. Regimul circulaţiei capitalurilor în România este în general aliniat dispoziţiilor corespunzătoare din Acordul Europa.

Evaluarea situa~iei actuale şi de perspectivă

Există numeroase acte legislative care reglementează investi~iile străine şi activităţile comerciale aferente. Legea 35/1991, a investiţiilor străine, a fost completată de o nouă lege a investi~iilor străine în mai 1997. Scopul noii legi este de a îmbunătăţi condiţiile necesare repatrierii fondurilor investite, dar mai ales de a acorda stimulente fiscale marilor investitori (cu peste 4 milioane ECU) şi cumpărătorilor de acţiuni la companiile privatizate. Înregistrarea obligatorie la Agen~ia Română de Dezvoltare, ce constituia o frână în calea investiţiilor străine, a fost desfiinţată. În prezent, filialele din România ale firmelor străine au acces explicit la terenul necesar des aşurării activităţii lor, deşi această facilitate nu func~ionează în cazul sucursalelor şi birourilor.

Înainte de instaurarea unei pie~e sigure şi eficiente de capital trebuiesc rezolvate unele probleme, ca de pildă transferul gestiunii tuturor activelor nemateriale în registre independente, organizarea transparenţei în raportarea informaţiilor financiare ale societăţilor comerciale, precum şi calcularea activelor fostelor Fonduri ale Proprietă~ii Private.

Până de curând, investitorii străini nu aveau acces liber la pieţele titlurilor financiare. Această lacună a fost înlăturată prin noua lege a investiţiilor străine, care cuprinde prevederi specifice pentru "investitorii de portofoliu", adică pentru cei ce investesc la bursă ori pe pia~a secundară de ac~iuni ale companiilor privatizate (RASDAQ). Transferul profitului obţinut direct din investiţii de capital, precum şi al dividendelor, este condiţionat de verificarea prealabilă a investiţiei în valută.

Concluzii

Sensul de evoluţie al legislaţiei româneşti este către o mai mare deschidere a pieţei înspre investi~iile străine directe. Nivelul foarte redus al acestor investiţii se datorează mai ales

practicilor administrative (în domeniul comercial, vamal, fiscal etc.), care sunt deseori menţionate de investitori şi care limitează substanţial siguranţa juridică şi tranzacţiile. Ameliorarea semnificativă a cadrului administrativ şi juridic este o condi~ie indispensabilă a creşterii volumului de investi~ii.

În ultimii doi ani, România a obţinut progrese importante în domeniul pieţelor financiare. Nu există nici un dubiu asupra înfiinţării unei pieţe eficiente pe termen mediu, singurele riscuri fiind acelea inerente oricărei pie~e în curs de formare şi ale lipsei de experien~ă ale noilor instituţii de supraveghere şi control.

Libera circulaţie a capitalurilor a fost obţinută pe hârtie, dar în practică trebuie eliminate constrângerile asupra dezvoltării unei pieţe concurenţiale. România a introdus o liberalizare limitată a mişcărilor de capital. Tranzacţiile liberalizate, cu deosebire investiţiile directe, se referă exclusiv la fluxurile de capital către interior. Cu condiţia să continue eforturile de remediere a slăbiciunii structurale din sistemul financiar şi de stabilizare şi reformare a economiei, România ar trebui să poată asimila pe termen mediu aquis-ul comunitar în materie de circulaţie a capitalurilor.

Libera circulatie a serviciilor

Fundamentul liberei circulaţii a serviciilor îl constituie interzicerea discriminărilor, mai ales a celor bazate pe naţionalitate, precum şi regulile de aliniere a legislaţiei naţionale divergente. Aceste reguli se referă deseori atât la dreptul de stabilire, prevăzut la capitolul despre libera circulaţie a persoanelor, cât şi la libertatea de a presta servicii. Implementarea lor presupune înfiinţarea unor structuri administrative (comisii de control bancar, organisme de control în domeniul audiovizualului, organisme reglementative) ca şi o mai mare cooperare între statele membre în domeniul aplicării acestor controale (regimul de recunoaştere reciprocă).

O parte importantă a legislaţiei aplicabile liberei circulaţii a serviciilor se referă la serviciile financiare. Aceasta priveşte de asemenea problemele legate de deschiderea pieţelor na~ionale în sectoare dominate în mod tradi~ional de monopoluri, cum ar fi telecomunicaţiile şi, într-o anumită măsură, energia şi transporturile. Aceste subiecte vor fi tratate separat în secţiunile Opiniei care le sunt special consacrate.

Sumar descriptiv

Modernizarea sectorului bancar a început în 1991, când Băncii Naţionale a României (BNR) i-au revenit responsabilităţile uzuale ale unei bănci centrale.

Sectorul bancar continuă să fie dominat de către cinci instituţii din sectorul public, în principal deoarece acestea au filiale în toată ţara. Acestea deţin circa 70% din piaţă. În consecinţă, băncile private rămân mici în termenii segmentului de piaţă deţinut, cu tendinţa de a se specializa în anumite domenii, cum ar fi comerţul internaţional, băncile de investiţii, cooperativele bancare etc. Principalele bănci de stat înfiinţate potrivit Legii 15/1990 reflectă vechea structură. Capitalul lor este deţinut de Fondul Proprietăţii de Stat (70%) şi de cele cinci foste Fonduri ale Proprietăţii Private (câte 6% fiecare). România a menţinut de asemenea Casa de Economii şi Consemnaţiuni (CEC), aflată sub tutela Ministerului de Finanţe. Această bancă bene ficiază de un statut legal aparte ca instituţie specializată în administrarea economiilor casnice.

În ciuda semnalelor clare de alarmă, sistemul actual de supraveghere bancară nu a reuşit să prevină căderea a două bănci private (reprezentînd mai mult de 10% din activele bancare totale), care a provocat pierderi evaluate la circa 400 de milioane ECU, suportate de trezoreria Băncii Naţionale. Alte bănci, între care Banca Agricolă, bancă de stat care deţine 30% din activele bancare, se află sub strictă supraveghere datorită riscului pe care1 reprezintă.

Băncile suferă în general de un exces de personal, de sisteme informatice deficitare şi de importante portofolii de credite dubioase (legate în principal de întreprinderi de stat generatoare de pierderi din sectoare precum industria siderurgică, construcţiile de maşini, petrochimia).

Până la finele anului 1996, băncile de stat aveau un monopol de facto pe pieţele valutare; din patru licenţe emise de Banca Naţională, trei erau deţinute de bănci cu capital de stat. La începutul anului 1997, guvernul a decis liberalizarea completă a pieţei valutare. În continuare, băncile nu sunt listate la bursă.

Supravegherea prudenţială este asigurată de un departament al BNR

În august 1996, guvernul a decis prin Ordonanţa 39/1996 înfiin~area unui sistem de garantare a depunerilor bancare. Este vorba de un fond cu personalitate juridică de drept public, care garantează depunerile persoanelor fizice, rezidenţi şi nereziden~i, până la limita de 10 milioane lei (1.100 ECU) de persoană, indiferent de valută.

Bursele de valori sunt de dată recentă şi se dezvoltă rapid. Bursa din Bucureşti a fost inaugurată în iunie 1995. Numărul companiilor cotate (circa 40 în mai 1997) este în creştere, şi se constată o cerere largă din partea societă~ilor de investiţii. În prezent, preţurile sunt cotate zilnic. Se extinde rapid noua pia~ă OTC, RASDAQ, înfiin~ată în septembrie 1996 pentru tranzacţii cu activele nemateriale a peste 4000 de companii privatizate prin programul de privatizare în masă.

Pieţele de schimb se a~lă sub supravegherea Comisiei Naţionale de Valori Mobiliare (CNVM), înfiinţată prin Legea 52/1994. Comisia dispune de puteri normative şi de supraveghere, şi are responsabilitatea de a emite licenţe de operare brokerilor şi instituţiilor de bursă (registre ale ac~ionarilor şi Societatea Naţională de Reglementări şi Compensaţii, creată în acelaşi timp cu RASDAQ).

Potrivit Legii 133/1996, cele cinci Fonduri ale Proprietăţii Private înfiinţate în 1991 ca instrumente ale tranziţiei la privatizare au fost transformate în societăţi financiare de investiţii de tip privat, începînd cu 1 noiembrie 1996.

Sectorul asigurărilor este reglementat de Legea 47/1991 privind înfiin~area, organizarea şi funcţionarea societă~ilor de asigurări, precum şi de Legea 136/1995 privind asigurările şi reasigurările. Supravegherea sectorului revine Oficiului pentru Supravegherea Activită~ilor de Asigurare şi Reasigurare (OSAAR) înfiinţat prin Legea 47/1991 [şi care are un personal alcătuit din 14 angajaţi].

Deşi nu mai există vreun monopol legal în România, există un monopol de facto. Piaţa este dominată de 8 societăţi care totalizau, în 1995, 92% din primele de asigurare plătite. Partea principală a pieţei este de~inută de trei societăţi controlate de stat.

Evaluarea situaţiei actuale şi de perspectivă

În sectorul bancar nu s-a înregistrat nici o privatizare din 1989. Au existat mai multe încercări de privatizare, toate blocate de Parlament. O nouă lege de privatizare a băncilor a fost adoptată de Parlament în aprilie 1997. Aceasta permite privatizarea prin vânzare de acţiuni sau prin majorarea capitalului folosind noi emisiuni de acţiuni către persoane fizice sau juridice private, române sau străine. Adoptarea legii reprezintă un succes semnificativ, deşi unele prevederi ridică probleme (prevederea ca Fondul Proprietăţii de Stat să reţină 10% din capital sau o acţiune de aur care să-i permită să se opună deciziilor considerate "împotriva intereselor na~ionale", determinarea de către guvern a "structurii optime a acţionariatului", limite impuse procentului maxim referitor la de~inerea de acţiuni şi dreptului de a gaja cu acţiunile, etc.). Toate aceste restricţii sunt de natură să împiedice restructurarea atât de necesară a sectorului. Cu toate acestea, nu există nici o restricţie asupra dreptului băncilor străine de a se stabili în România.

Normele prudenţiale (Legea bancară 33/1991 şi normele emise de BNR) sunt în general conforme cu Prima Directivă bancară şi cu directivele asupra fondurilor proprii şi solvabilităţii băncilor. România este întrucâtva în întârciere privind introducerea celei dea Doua Directive bancare şi a măsurilor privind (i) spălarea banilor, (ii) supravegherea băncilor pe baze consolidate, (iii) limitarea riscului de credit asumat de instituţiile de credit şi (iv) supravegherea riscurilor de piaţă ale instituţiilor de credit. Transpunerea directivei privind marile riscuri şi a celei privind conturile anuale şi conturile consolidate sunt în curs de pregătire. Recuperarea datoriilor de la creditorii neperformanţi se dovedeşte foarte dificilă datorită aplicării deficiente a legii falimentului.

Guvernul român a fâcut din adoptarea legii privind prevenirea utilizării sistemului financiar în scopul spălării banilor una din priorităţile anului 1997. Proiectul respectiv este redactat în conformitate cu legislaţia comunitară în materie.

Legislaţia în sectorul titlurilor de valoare a fost partial armonizată prin Legea 52/1994 privind valorile mobiliare şi bursele de valori. În vederea completării acestei armonizări, gavernul propune amendarea acestei legi în cursul anului 1997. Proiectul de lege respectiv face parte din programul legislativ de implementare a reformelor. Legisla~ia asupra fondurilor de investiţii a fost de asemenea armonizată prin Ordonan~a guvernamentală 24/1993 privind înfiinţarea şi funcţionarea fondurilor deschise de investiţii administrate de societăţi de investiţii care ac~ionează ca intermediari financiari (Ordonanţă aprobată prin Legea 83/1994).

Informaţiile furnizate de România atestă faptul că ţara a făcut foarte puţine progrese în direcţia introducerii unei legislaţii a asigurărilor aliniate la dispoziţiile de bază ale Comunităţii (măsurile primei etape). De exemplu, autorităţile aplică aceeaşi marjă de solvabilitate pentru companiile de asigurare pe viaţă ca şi pentru celelalte, ceea ce în principiu nu este conform cu legisla~ia Comunită~ii şi dezavantajează companiile de asigurare pe viaţă.

Activitatea de asigurare în România este în prezent reglementată de Legea 47/1991 privind înfiinţarea, organizarea şi funcţionarea societăţilor comerciale din domeniul asigurărilor. Dispoziţiile acestei legi sunt complet armonizate cu Directiva 72/166/CEE privind sistemul Cărţii verzi şi cu Directiva 90/332/CEE care acoperă lacunele existente în ce priveşte asigurarea obligatorie a călătorilor care folosesc un vehicul în interiorul

Comunităţii. Guvernul român îşi propune să adopte în cursul anului 1997 un proiect de lege privind supravegherea companiilor de asigurare.

Accesul pe piaţă al companiilor străine este limitat la poliţe de asigurare pentru străini şi la operaţiuni de reasigurare. Companiile străine pot opera în România doar prin intermediul unei societăţi mixte guvernate de legislaţia română şi înfiinţate cu un partener român. Este aşteptată adoptarea unei noi legi care să rectifice această stare de lucruri.

Concluzii

Au fost luate deciziile cheie privind restructurarea efectivă a sectorului bancar. Cu toate acestea, pentru ca soliditatea sectorului să fie garantată trebuie aplicate prevederile privind respectarea normelor prudenţiale şi mai ales calitatea de supraveghetor a Băncii Nationale.

Banca centrală nu este nici acum total independentă faţă de guvern. Ea continuă să funcţioneze ca trezorier al guvernului, contribuind semnificativ la finanţarea deficitului bugetar.

Sectorul bancar este în continuare foarte fra.gil. Este necesar ca textele de legi aflate în pregătire să ajute la consolidarea şi reformarea sectorului, iar privatizarea băncilor de stat, pentru care nu există încă un calendar precis, va trebui să-i sporească transparen~a şi competitivitatea. Întrucât este vorba de un proces îndelungat, nu se preconizează integrarea pe termen mediu a sistemului bancar românesc în piaţa unică.

Piaţa de valori este încă în stadiu embrionar. Sistemul de supraveghere este actualmente insuficient, şi există motive pentru a i se pune la îndoială eficienţa. Continuarea şi accelerarea programului de privatizare în masă vor imprima totuşi acestei pieţe o creştere semnificativă, iar acest lucru face şi mai necesară adoptarea şi aplicarea rapidă a noii legi privind bursele de valori şi valorile mobiliare.

În domeniul asigurărilor, România mai are de străbătut un drum lung atât în ce priveşte adoptarea şi aplicarea legisla~iei cât şi în eliminarea obstacolelor actuale în calea accesului pe piaţa sa.

Libera circula~ie a ~ersoanelor

Libera circulaţie a persoanelor cuprinde două no~iuni cu implicaţii logice diferite în Tratat. Pe de o parte, Articolul 7a din prima parte a Tratatului, consacrat "Principiilor", menţionează conceptul în conjuncţie cu înfiinţarea pie~ei unice şi prevede trecerea necontrolată a persoanelor peste frantierele dintre statele membre. Pe de altă parte, Articolul 8a din partea a doua a Tratatului consacrată "Cetăţeniei Uniunii" oferă oricărui cetăţean al Uniunii dreptul individual de circulaţie şi de liberă rezidenţă pe teritoriul statelor membre, cu respectarea anumitor condiţii. Abolirea controalelor de frontieră trebuie aplicată tuturor persoanelor, indiferent de naţionalitate, dacă se doreşte păstrarea conţinutului Articolului 7a. Deşi drepturile ce decurg din Articolul 8a se aplică în toate statele membre, aplicarea celor prevăzute în Articolul 7a nu s-a realizat pânâ acum integral la nivelul Uniunii.

(a) Libera circulatie a cetătenilor Uniunii. Iibertatea de stabilire si recunoasterea reciprocă a diplomelor si calyfcărilor

Acordul Europa prevede tratamentul nediscriminatoriu aplicat muncitorilor care sunt angajaţi legal (şi familiilor lor). El prevede de asemenea posibilitatea cumulării sau transferului drepturilor de asigurare socială, şi încurajează statele membre să încheie acorduri bilaterale cu România privind accesul pe pieţele muncii. În timpul celei de-a doua etape a perioadei de tranziţie. Consiliul de Asociere va examina şi alte modalităţi de a îmbunătăti libera circulatie a fortei de muncă.

Cartea Albă prevede măsurile legislative necesare pentru o dezvoltare armonioasă a pieţei muncii, cu evitarea concomitentă a distorsiunilor concuren~ei.

Libera circulaţie a forţei de muncă este una din libertăţile fundamentale înscrise în Tratat; libertatea de a practica anumite profesiuni (de pildă în domeniul juridic şi al sănătăţii) poate fi însă subordonată anumitor condiţii, ca de exemplu calificarea. Acestea vor face, după caz, obiectul unei coordonări sau aplicării principiului recunoaşterii reciproce. Libertatea de stabilire este de asemenea garantată în textul Tratatului şi vizează activită~ile economice ale liberilor întreprinzători (persoane fizice şi juridice).

Libera alegere a ţării de reşedin~ă poate fi astfel subordonată unor condiţii minimale precum resursele financiare sau asigurările de sănătate, atunci când persoana respectivă nu exercită o profesiune în ţara în cauză.

Sumar descriptiv

În 1996, sub tutela Ministerului Învăţământului a fost înfiinţat un Oficiu pentru recunoaşterea studiilor, diplomelor şi pregătirii profesionale. Câteva proiecte de legi sunt programate pentru 1997.

Evaluarea situa~iei actuale şi de perspectivă

Informaţiile disponibile în legătură cu conţinutul şi durata studiilor sunt insuficiente pentru a permite o concluzie în legătură cu echivalenţa diplomelor şi a calificărilor profesionale. Acquis-ul comunitar nu a fost încă transferat, nici măcar pe hârtie. Situaţia este agravată de lipsa unor instituţii responsabile cu certificarea diplomelor şi implementarea acquis-ului.

Concluzii

În lipsa unui efort major de armonizare legislativă, precum şi de înfiinţare şi consolidare a structurilor în acest domeniu, nu va fi posibilă recunoaşterea, pe termen mediu, a diplomelor şi calificărilor româneşti în cadrul Comunităţii Europene.

(b) Abolirea controlului efectuat asupra persoanelor Ia frontierele interne

Libera circulaţie a persoanelor în sensul Articolului 7a din Tratatul CE, adică abolirea controlului asupra tuturor persoanelor, indiferent de naţionalitate, la frontierele interne Uniunii, nu a fost încă pe deplin implementată în cadrul Uniunii Europene. Renunţarea la controlul asupra persoanelor este condiţionată de introducerea unui mare număr de măsuri adiţionale, din care unele mai trebuie aprobate şi aplicate de statele membre (vezi

secţiunea dedicată justi~iei şi afacerilor interne). Cu toate acestea, obiectivul a fost atins de un număr limitat de state membre, potrivit Convenţiei de la Schengen (şapte state membre o aplică deja, iar alte şase lucrează la implementarea ei).

Proiectul Tratatului îşi propune să facă aceste obiective mai uşor de atins în cadrul Uniunii, prin introducerea unui nou capitol despre crearea unui "spaţiu al libertăţii, securităţii şi justiţiei", şi prin integrarea acquis -ului de la Schengen în Uniunea Europeană.

Evaluare generală

1.
Progresele României în privinţa aplicării legislaţiei privitoare la Cartea Albă sunt 
prezentate în rezumat în Anexă. Tabelul arată că România, potrivit propriilor 
estimări, ar fi transpus în legisla~ia naţională, până la 30 iunie 1997, 426 din cele 
899 directive şi norme conţinute în Cartea Albă. Aceste cifre se referă la legislaţia 
despre care România consideră
fie că a transpus-o, fie că i-a verificat 
compatibilitatea cu legislaţia Comunităţii.
Raportul nu tratează chestiunea compatibilităţii legislaţiei, Comisiei fiindu-i imposibil să se pronun~e deocamdată 
în acest sens.


2.
Referitor la multe din zonele cheie ale pieţei interne a Uniunii, acquis-ul a fost 
încorporat doar sumar în legislaţia română, cu excepţia proprietăţii industriale şi 

intelectuale. Amploarea problemelor necesită eforturi majore şi sus~inute, atât în 

ce priveşte apropierea legislaţiei cât şi înfiinţarea de structuri pentru aplicarea ei. 

Prioritatea principală trebuie să devină restructurarea completă a sectorului 

financiar, pentru a menţine nivelul necesar de încredere din partea opiniei publice 

şi a investitorilor.

3.
În general, lipsurile din administra~ia publică românească constituie o problemă 
majoră, de natură să compromită atât ritmul cât şi calitatea procesului de 
armonizare legislativă. Diferitele structuri indispensabile implementării legislaţiei 
pieţei interne sunt în prezent incapabile a face faţă acestei sarcini. Trebuie 
exprimate rezerve similare în ce priveşte capacitatea agenţilor economici, cu deosebire a întreprinderilor mici şi mijlocii, de a respecta legislaţia.

4.
Desfiinţarea controalelor la frontierele interne ale Uniunii se poate face numai 
după ce s-a atins un grad suficient de armonizare legislativă. Aceasta presupune 
încredere reciprocă, bazată în principal pe o bună administraţie (de pildă 
importanţa controalelor de siguran~ă. asupra unor produse la locul de îmbarcare). 
În ce priveşte mărfurile, finalizarea pieţei interne a Uniunii la 1 ianuarie 1993 a 
fost posibilă doar prin renunţarea la întreg ansamblul de controale şi formalităţi 
practicate de statele membre la frontierele interne ale Uniunii. Este vorba în 
particular de controale tehnice (siguranţa produselor), veterinare, sanitare, 
fitosanitare, precum şi de chestiuni economice şi comerciale (cum ar fi 
preîntâmpinarea falsificărilor de produse), de securitate (arme, etc.) şi de mediu 
(deşeuri, etc.). În majoritatea cazurilor, abolirea controalelor a fost posibilă doar 
prin adoptarea şi aplicarea unor măsuri la nivelul Comunităţii, măsuri care au 
permis armonizarea normelor privind circulaţia mărfurilor şi plasarea lor pe piaţă 
(mai ales în ce priveşte siguranţa produselor) şi, acolo unde a fost cazul, prin 
schimbarea locurilor de exercitare a controalelor şi formalităţilor în teritoriu sau pe pieţele statelor membre ( în principal în ce priveşte TVA-ul şi accizele, controlul veterinar şi fitosanitar sau colectarea datelor statistice).

O parte a frontierelor actuale ale României vor deveni frontiere externe ale Uniunii, iar aceasta presupune întărirea controalelor de frontieră (vezi sec~iunea referitoare la sectonzl vamal).

Ţinînd cont de evaluarea de ansamblu ce poate fi făcută în privinţa progreselor la zi şi de ritmul în care avansează lucrările în diferitele domenii implicate, este dificil deocamdată de avansat un calendar privind capacitatea României de a prelua şi implementa toate instrumentele necesare desfiinţării controalelor la frontierele interne şi transferul acestor controale la frontierele externe ale Uniunii.


5.
România nu a preluat încă elementele esenţiale ale acquis-ului comunitar referitoare la piaţa unică decât în domeniile proprietăţii industriale şi intelectuale. Îi vor fi necesare eforturi considerabile pentru a adopta şi implementa legislaţia pieţei unice, precum şi pentru a se înzestra cu mecanismele necesare aplicării legislaţiei respective. După cum stau lucrurile în prezent, România nu va fi capabilă sub nici o formă să participe integral, pe termen mediu, la piaţa internă a Uniunii.

